stanford-oval/wikipedia huggingface dataset:
יוריס מאתייסן
הערות שוליים

↑  העברות: יוריס מאתייסן סיכם במלאגה, באתר ערוץ הספורט, 16 ביוני 2011
↑  צפו: תגרה בין שחקני פ.ס.וו לפיינורד במנהרת השחקנים, באתר וואלה, 24 בפברואר 2013
| נבחרת הולנד – מונדיאל 2006 |
| --- | --- | --- |
|  1 ואן דר סאר •  2 יאינלס •  3 בולחרוז •  4 מאתייסן •  5 ואן ברונקהורסט •  6 לדזאנט •  7 קאוט •  8 קוקו •  9 ואן ניסטלרוי •  10 ואן דר וארט •   11 רובן •  12 קרומפק • 13 אוייר •  14 הייטינחה • 15 דה קלר • 16 מדורו • 17 ואן פרסי • 18 ואן בומל • 19 ונחור אוף הסלינק • 20 סניידר • 21 באבל • 22 טימר • 23 סטקלנבורג • מאמן: ואן באסטן |  1 ואן דר סאר •  2 יאינלס •  3 בולחרוז •  4 מאתייסן •  5 ואן ברונקהורסט •  6 לדזאנט •  7 קאוט •  8 קוקו •  9 ואן ניסטלרוי •  10 ואן דר וארט •   11 רובן •  12 קרומפק • 13 אוייר •  14 הייטינחה • 15 דה קלר • 16 מדורו • 17 ואן פרסי • 18 ואן בומל • 19 ונחור אוף הסלינק • 20 סניידר • 21 באבל • 22 טימר • 23 סטקלנבורג • מאמן: ואן באסטן | הולנד |
| נבחרת הולנד – יורו 2008 |
| --- | --- | --- |
|  1 ואן דר סאר •  2 אוייר •  3 הייטינחה •  4 מאתייסן •  5 ואן ברונקהורסט •  6 דה זיוו •  7 ואן פרסי •  8 אנגלאר •  9 ואן ניסטלרוי •  10 סניידר •   11 רובן •  12 מלכיוט • 13 טימר •  14 בומה • 15 דה קלר • 16 סטקלנבורג • 17 דה יונג • 18 קאוט • 19 הונטלאר • 20 אפלאי • 21 בולחרוז • 22 ונחור אוף הסלינק • 23 ואן דר וארט • מאמן: ואן באסטן |  1 ואן דר סאר •  2 אוייר •  3 הייטינחה •  4 מאתייסן •  5 ואן ברונקהורסט •  6 דה זיוו •  7 ואן פרסי •  8 אנגלאר •  9 ואן ניסטלרוי •  10 סניידר •   11 רובן •  12 מלכיוט • 13 טימר •  14 בומה • 15 דה קלר • 16 סטקלנבורג • 17 דה יונג • 18 קאוט • 19 הונטלאר • 20 אפלאי • 21 בולחרוז • 22 ונחור אוף הסלינק • 23 ואן דר וארט • מאמן: ואן באסטן | הולנד |
| נבחרת הולנד – מונדיאל 2010 (מקום שני) |
| --- | --- | --- |
|  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק |  1 סטקלנבורג •  2 ואן דר וויל •  3 הייטינחה •  4 מאתייסן •  5 ואן ברונקהורסט •  6 ואן בומל •  7 קאוט •  8 דה יונג •  9 ואן פרסי •  10 סניידר •   11 רובן •  12 בולחרוז • 13 אוייר •  14 דה זיוו • 15 בראפהייד • 16 וורם • 17 אלייה • 18 שארס • 19 באבל • 20 אפלאיי • 21 הונטלאר • 22 בוסקר • 23 ואן דר וארט • מאמן: ואן מרוויק | הולנד |
| נבחרת הולנד – יורו 2012 |
| --- | --- | --- |
|  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק |  1 סטקלנבורג •  2 ואן דר ויל •  3 הייטינחה •  4 מאתייסן •  5 בומה •  6 ואן בומל •  7 קאוט •  8 נ. דה יונג •  9 הונטלאר •  10 סניידר •   11 רובן •  12 וורם • 13 פלאר •  14 שארס • 15 וילמס • 16 ואן פרסי • 17 סטרוטמן • 18 ל. דה יונג • 19 נארסינג • 20 אפלאי • 21 בולחרוז • 22 קרול • 23 ואן דר וארט • מאמן: ואן מרוויק | הולנד |
מאתייסן במדי נבחרת הולנד ביורו 2012
יחסי אורוגוואי–הונדורס

| יחסי אורוגוואי–הונדורס |
| --- | --- |
אורוגוואי: הונדורס


אורוגוואי: הונדורס
שטח (בקילומטר רבוע)
176,215: 112,090
אוכלוסייה
3,386,108: 10,870,831
תמ"ג (במיליוני דולרים)
77,241: 34,401
תמ"ג לנפש (בדולרים)
22,811: 3,164
משטר
רפובליקה: רפובליקה נשיאותית

יחסי אורוגוואי–הונדורס הם יחסי החוץ בין רפובליקת הונדורס לבין הרפובליקה האוריינטלית של אורוגוואי.
סקירה כללית

מבחינה היסטורית, שתי המדינות היו חלק מהאימפריה הספרדית עד תחילת המאה ה-19. כיום, שתי המדינות הן חברות מלאות בקבוצת ריו, האיחוד הלטיני, איחוד האקדמיות לשפה הספרדית, ארגון מדינות אמריקה, בארגון האיברו אמריקאי ובקהילה של אמריקה הלטינית והמדינות הקריביות.
היחסים בין שתי המדינות הושעו בעקבות ההפיכה בהונדורס בשנת 2009 (אשר אורוגוואי גינתה[דרוש מקור]), אבל בסופו של דבר הם כוננו מחדש בשנת 2011 עם חזרתו של מנואל סלאיה להונדורס וסיום הגלייתו.נשיא הונדורס פורפיריו לובו סוסה ביקר באורוגוואי לצורכי עבודה. הנשיא הוזמן לפסגת המרקוסור על ידי נשיא אורוגוואי חוסה מוחיקה.
יחסי סחר

הסחר הבילטרלי בין שתי המדינות הוא קטן יחסית לאזור ועמד על 1.5 מיליון דולר ב-2015 אך נחשב ליציב ולא נד לרוב תנודות גבוהות במהלך השנים. הייצוא העיקרי מהונדורס לאורוגוואי הוא אזבסט בעוד שאורוגוואי מייצאת להונדורס תרופות ואורז.
נציגויות דיפלומטיות

הונדורס מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליה במונטווידאו.
אורוגוואי מיוצגת בהונדורס באמצעות שגרירותה בגואטמלה סיטי, גואטמלה, ובנוסף מחזיקה שתי קונסוליות בטגוסיגלפה ובסן פדרו סולה.
יחסי בחריין–קטר

| יחסי בחריין–קטר |
| --- | --- |
בחריין: קטר (מדינה)


בחריין: קטר
שטח (בקילומטר רבוע)
760: 11,586
אוכלוסייה
1,616,117: 3,065,289
תמ"ג (במיליוני דולרים)
43,205: 235,770
תמ"ג לנפש (בדולרים)
26,734: 76,916
משטר
מונרכיה חוקתית: מונרכיה אבסולוטית

יחסי בחריין–קטר (בערבית: العلاقات البحرينية القطرية) הם היחסים בין מדינת קטר ובין ממלכת בחריין, אשר כוננו כאשר שתי המדינות קיבלו את עצמאותן בשנת 1971. היחסים בין שתי המדינות נותקו ביוני 2017 כחלק מהמשבר הדיפלומטי הקטרי.
היסטוריה > סכסוכים טריטוריאליים (1867–2001)

החל משנת 1936, קטר ובחריין היו מעורבות בסכסוכים טריטוריאליים על מגוון שטחים כדוגמת איי חוואר, פאשת אל-עזאם, פאשת דיבאל, אל-ג'ארדה וא-זובארה. בשנת 1996, בחריין החרימה את פסגת מועצת שיתוף הפעולה של מדינות המפרץ שקטר אירחה, בטענה כי הפסגה האחרונה שהתקיימה בקטר בשנת 1990 שמשה כפלטפורמה לשוב ולהזכיר תביעותיה הטריטוריאליות של קטר למדינות מועצת שיתוף הפעולה האחרות. עוד תירוץ לאי ההשתתפות הייתה הפלישה הקטרית לפאשת דיבאל בשנת 1986.
בחודש דצמבר 1996, שני האזרחים הקטרים, סלווה פח'רי ופהאד אאל בייקר, נעצרו באשמת ריגול לטובת בחריין. במהלך המשפט בחריין הטיחה האשמות בשניים כי הם "ריגלו עבור קטר לפני שריגלו עבורנו" ו"יש להעניש את הקטרים בחומרה". בחריין טענה כי הם הבינו שהשניים מרגלים לטובת קטר בשנת 1987.
בשנת 1997 חבר בית ח'ליפה ערק לקטר במטוס פרטי שנחת בנמל התעופה אל-ח'ור.
הסכסוכים הטריטוריאליים כולם נפתרו בשנת 2001 בהתערבותו של בית הדין הבינלאומי לצדק, כאשר הפשרה הייתה הענקת שטח שווה לשני הצדדים, אף על פי שלפני הכיבושים של שתי המדינות, קטר שלטה ביותר שטח. בחריין קיבלה את איי חוואר, אל-ג'ארדה ופאשת אל-עזאם, וקטר קיבלה את א-זובארה, פאשת דיבאל והאי ג'נאן.
היסטוריה > סכסוכים טריטוריאליים (1867–2001) > א-זובארה

החל מן המאה ה-19 ואילך, שתי המדינות טענו מעת לעת בעלות על א-זובארה, עיירה נטושה על החוף הצפון מערבי של קטר. הייתה כוננות מוגברת למלחמה, כאשר קטר בנתה מבצר באופן מחשיד, מעשה שנחשב בלתי חוקי בבחריין.
בשנת 1944 הושג הסדר במהלך פגישה בתיווך של הסעודים, שבו הוסכם כי קטר היא הבעלים הריבוניים והחוקיים של האזור.
היסטוריה > המשבר הדיפלומטי הקטרי (2017–הווה)

ביוני 2017 הודיעה בחריין על ניתוק היחסים עם קטר בעקבות ניתוק היחסים בין קטר לערב הסעודית. העילה הרשמית לניתוק היחסים הייתה טענה לתמיכה של קטר בטרור איסלאמיסטי קיצוני.
שגרירויות

לקטר הייתה שגרירות בבחריין, שמוקמה במנאמה, ואילו לבחריין הייתה שגרירות בקטר, שמוקמה בדוחה.
יחסי אוסטרליה – ארצות הברית

| יחסי אוסטרליה – ארצות הברית |
| --- | --- |
אוסטרליה: ארצות הברית


אוסטרליה: ארצות הברית
שטח (בקילומטר רבוע)
7,741,228: 9,833,517
אוכלוסייה
26,778,707: 345,891,750
תמ"ג (במיליוני דולרים)
1,723,827: 27,360,935
תמ"ג לנפש (בדולרים)
64,373: 79,103
משטר
מונרכיה חוקתית פדרלית: רפובליקה נשיאותית פדרלית

יחסי אוסטרליה – ארצות הברית הם היחסים הדיפלומטיים שבין ארצות הברית של אמריקה לבין קהיליית אוסטרליה. ברמה הממשלתית, היחסים בין אוסטרליה וארצות הברית מוסדרים בהסכם ANZUS ובהסכם הסחר החופשי בין אוסטרליה לארצות הברית (AUSFTA).
היסטוריה

אוסטרליה וארצות הברית כוננו יחסים דיפלומטיים ב-8 בינואר 1940. בעקבות הקמתן של צירויות אוסטרליות ואמריקאיות במרץ וביולי 1940 בהתאמה, הכריז הבית הלבן על העלאת מעמד הצירות לשגרירות ב-9 ביולי 1946. שגריר אוסטרליה הראשון ארצות הברית, נורמן ג'ו מאקין, הגיש את כתב האמנתו לממשלת ארצות הברית ב-11 בספטמבר 1946. שגריר ארצות הברית הראשון באוסטרליה, רוברט באטלר, הציג את כתב האמנתו לממשלת אוסטרליה ב-25 בספטמבר 1946.
השינויים הפוליטיים והכלכליים שחוללו בידי השפל הגדול ומלחמת העולם השנייה, ואימוץ חוק וסטמינסטר ב-1931, חייבו את הקמתו והרחבתו של הייצוג האוסטרלי מחוץ לגבולותיה, ללא קשר לנציגויותיו של משרד החוץ וחבר העמים. אוסטרליה הקימה את נציגותה הראשונה (מחוץ ללונדון) בינואר 1940. דיפלומט מוכר ראשון שנשלח על ידי אוסטרליה למדינה זרה היה ב. ג. קייסי, שמונה לנציג אוסטרליה בוושינגטון הבירה בינואר 1940.
שגרירות ארצות הברית בקנברה נפתחה ב-1943 ונבנתה בסגנון אדריכלות ג'ורג'יאנית.
יחסים צבאיים

| --- | --- |
 :  ראו גם – היסטוריה צבאית של אוסטרליה
ב-1908 הזמין ראש ממשלת אוסטרליה, אלפרד דיקין, את הצי הלבן הגדול לביקור באוסטרליה במהלך הקפת העולם. הצי עצר בסידני, במלבורן ובאלבני. דיקין, מצדד בולט של הצי המלכותי האוסטרלי העצמאי, השתמש בביקור כדי להגביר את ההתלהבות של הציבור כלפי חיל הים החדש.
הביקור היה משמעותי בכך שציין את הפעם הראשונה שבה חיל ים שאינו הצי המלכותי הבריטי ביקר בטריטוריה הימית של אוסטרליה. רבים ראו את ביקורו של הצי הלבן הגדול כנקודת מפנה מרכזית ביצירת הצי המלכותי האוסטרלי. זמן קצר לאחר הביקור הזמינה אוסטרליה את אניות המלחמה המודרניות הראשונות שלה, רכישה שהכעיסה את ההאדמירליות הבריטית.
במהלך מלחמת העולם השנייה מונה הגנרל האמריקאי דאגלס מקארתור למפקד העליון של כוחות בעלות הברית בדרום מערב האוקיינוס השקט, שכללו חיילים אוסטרליים רבים. מטהו של מקארתור שכן בבריזבן עד 1944 וכוחות אוסטרליים נותרו תחת פיקודו הכללי של מקארתור עד תום המלחמה.
יחסים צבאיים > ANZUS

לאחר המלחמה, הנוכחות האמריקנית בדרום מערב האוקיינוס השקט גדלה מאוד, בעיקר ביפן ובפיליפינים. לאור שיתוף הפעולה בין בעלות הברית במהלך המלחמה, ההסתמכות ההולכת ופוחתת של אוסטרליה וניו זילנד בממלכה המאוחדת, ורצונה של אמריקה לבסס את הסדר שלאחר המלחמה באוקיינוס השקט, נחתם הסכם ANZUS בין אוסטרליה, ניו זילנד וארצות הברית בשנת 1951. ברית צבאית מלאה זו החליפה את הסכם אנזא"ק שהיה קיים בין אוסטרליה וניו זילנד מאז 1944.
אוסטרליה, יחד עם ניו זילנד, הייתה מעורב במרבית המהלכים הצבאיים העיקריים של ארצות הברית מאז מלחמת העולם השנייה, כולל מלחמת קוריאה, מלחמת וייטנאם, מלחמת המפרץ ומלחמת עיראק - ללא כל קריאה של חברות ANZUS. הברית נקראה רק פעם אחת, בפלישה לאפגניסטן לאחר פיגועי 11 בספטמבר על מרכז הסחר העולמי והפנטגון.
יחסים צבאיים > המלחמה בטרור

בעקבות פיגועי 11 בספטמבר, שבהם נהרגו גם 11 אזרחים אוסטרלים, נרשמה התפרצות אדירה של אהדה באוסטרליה כלפי ארצות הברית. ראש הממשלה ג'ון הווארד הפך לאחד מתומכיו הבינלאומיים החזקים ביותר של נשיא ארצות הברית ג'ורג' ווקר בוש, ותמך בארצות הברית במהלך פלישותיה לאפגניסטן ולעיראק ב-2001 וב-2003 בהתאמה.
בשנת 2004 הטיל ממשל בוש "מסלול מהיר" אחר הסכם סחר חופשי עם אוסטרליה. העיתון "The Sydney Morning Herald" כינה את העסקה "פרס" על תרומת כוחות ההגנה של אוסטרליה לפלישה לעיראק.
עם זאת, ראש הממשלה קווין ראד ציין כי 550 לוחמים אוסטרליים בעיראק יושבו למולדתם עד אמצע שנת 2008. על אף דבריו של ראד, הגיעו הצעות מהממשלה האוסטרלית שעשויות להוביל לעלייה במספר החיילים האוסטרלים באפגניסטן לכ-1,000.
בשנת 2011, במהלך ביקורו של נשיא ארצות הברית ברק אובמה באוסטרליה, הוכרז כי חיל הנחתים של ארצות הברית ויחידות חיל האוויר של ארצות הברית יתפרסו באמצעות בסיסים של כוחות ההגנה האוסטרלית בצפון אוסטרליה במטרה לבצע הכשרה. על פריסה זו נמתחה ביקורת על ידי מאמר מערכת של העיתון הסיני יומון העם וכן על ידי שר החוץ של אינדונזיה, אך התקבלה בברכה על ידי ראש ממשלת אוסטרליה. סקר שנערך על ידי מכון המחקר של מכון לואי הראה כי רוב (55%) מהאוסטרלים תומכים בפריסה הימית ו-59% תומכים בברית הצבאית בין שתי המדינות.
יחסים צבאיים > AUKUS

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
יחסים פוליטיים

נציגי אוסטרליה וארצות הברית בפסגת AUSMIN, יוני 2017. מימין לשמאל: ג'יימס מאטיס, מאריס פיין (שרי ההגנה של שתי המדינות), רקס טילרסון וג'ולי בישופ (שרי החוץ של שתי המדינות)
סגן נשיא ארצות הברית מייק פנס ושרת החוץ ג'ולי בישופ נפגשים לראשונה בבית הלבן, פברואר 2017
הנשיא דונלד טראמפ נועד עם ראש ממשלת אוסטרליה מלקולם טרנבול לפגישה בילטרלית במוזיאון האוויר והחלל הלאומי, 4 במאי 2017
מאז 1985, נערכת ועידת פסגה של התייעצויות שנתיות בין שתי המדינות, הידועה בשם AUSMIN. מיקום ועידת הפסגה נע בין שתי המדינות. ועידות הפסגה נערכות בהשתתפות שרי ממשלה בכירים כדוגמת שר החוץ של אוסטרליה, שר ההגנה של אוסטרליה, מזכיר ההגנה של ארצות הברית ומזכיר המדינה של ארצות הברית.
יחסים פוליטיים > ביקורי נשיאי ארצות הברית באוסטרליה

הביקור הראשון של נשיא ארצות הברית מכהן באוסטרליה היה של לינדון ג'ונסון ב-1966. מטרת הביקור הייתה לחפש ולמצוא תמיכה במעורבותה המתמשכת של אוסטרליה במלחמת וייטנאם. אוסטרליה שלחה בעבר יועצים וכוחות צבאיים לווייטנאם. בשנת 1992, ג'ורג' הרברט ווקר בוש היה הראשון מבין ארבעת נשיאים אמריקאים, שנאמו בפני ישיבה משותפת של בתי הפרלמנט האוסטרלי.
| תאריכים | הנשיא המבקר | מיקומי הביקור | מטרת הביקור |
| --- | --- | --- | --- |
| 20 - 23 באוקטובר 1966 | לינדון ג'ונסון | קנברה, מלבורן, סידני, בריזבן וטאונסוויל | ביקור ממלכתי; נפגש עם המושל הכללי ריצ'רד קייסי, ברון קייסי וראש הממשלה הרולד הולט. בכך היה לנשיא ארצות הברית הראשון שביקר באוסטרליה. |
| 21 - 22 בדצמבר 1967 | לינדון ג'ונסון | מלבורן | השתתפות בטקס הנצחת ראש הממשלה הרולד הולט ופגישות עם ראשי מדינות אחרים. |
| 31 בדצמבר 1991 -  3 בינואר 1992 | ג'ורג' הרברט ווקר בוש | סידני, קנברה, מלבורן | נפגש עם ראש הממשלה פול קיטינג ובכירים אוסטרליים בכירים ונאם בפני ישיבה משותפת של הפרלמנט האוסטרלי. |
| 19 - 23 בנובמבר 1996 | ביל קלינטון | סידני, קנברה, פורט דאגלס | ביקור מדיני שבמהלכו נאם בפני הפרלמנט וביקר בשונית המחסום הגדולה. |
| 22 באוקטובר 2003 | ג'ורג' ווקר בוש | קנברה | נפגש עם ראש הממשלה ג'ון הווארד ונאם בפני הפרלמנט. |
| 2 - 5 בספטמבר 2007 | ג'ורג' ווקר בוש | סידני | כינוס הפורום לשיתוף פעולה כלכלי אסיה - האוקיינוס השקט לשנת 2007. |
| 16 - 17 בנובמבר 2011 | ברק אובמה | קנברה ודרווין | פגישה עם ראש הממשלה ג'וליה גילארד ונאום בפני הפרלמנט |
| 15 - 16 בנובמבר 2014 | ברק אובמה | בריזבן | כינוס פורום G-20 לשנת 2014. |
יחסים פוליטיים > בממשל טראמפ

עת שיחת הטלפון הראשונה בין נשיא ארצות הברית דונלד טראמפ לבין ראש ממשלת אוסטרליה מלקולם טרנבול, שהתקיימה בפברואר 2017 ונמשכה כ-25 דקות, טראמפ חלק עם טרנבול על הסכם שנחתם בתקופת נשיאותו של ברק אובמה. בהסכם התחייבה ארצות הברית לקלוט כ-1,250 מבקשי מקלט אשר לא התקבלו באוסטרליה ומוחזקים במחנות מעבר באיים באוקיינוס השקט בהם נאורו ועל האי מאנוס על ידי הרשויות האוסטרליות.
ב-2 בפברואר 2017, צייץ טראמפ ברשת החברתית טוויטר וכינה הסכם זה "עסקה מטומטמת" על אף המחלוקת בינו לסגן הנשיא מייק פנס, שהצהיר בעת שביקר באוסטרליה באפריל 2017 כי ארצו תציית לעסקה. באוגוסט 2017, העיתון וושינגטון פוסט פרסם את התמליל מלא של שיחת הטלפון, בו נשמע טראמפ "השיחה הגרועה ביותר שקיימתי" ולאחר מכן ניתק את הטלפון בפתאומיות בפניו של טרנבול.
בתגובה לאיום הגובר של קוריאה הצפונית בדבר פיתוח טילים בליסטיים בין יבשתיים, הדגיש ראש הממשלה טרנבול באוגוסט 2017 את הברית הצבאית בין אוסטרליה לארצות הברית ואת מחויבותה של אומתו לסייע לארצות הברית בקונפליקט אפשרי: "... אם תיתכן התקפה על ארצות הברית, אמנת ANZUS תופעל ואוסטרליה תגיע לעזרתה של ארצות הברית, כפי שאמריקה תבוא לעזרתנו אם יתקיפו אותנו".
דעת קהל

על פי סקר של BBC World Service לשנת 2014, ל-44% מאזרחי אוסטרליה הייתה השקפה חיובית על ארצות הברית ו-46% היו בעלי השקפה בעיקר שלילית. לא נערך סקר דומה כדי לברר את התפיסה האמריקאית על אוסטרליה. על פי דוח המנהיגות העולמית של ארצות הברית לשנת 2012, 55% מהאוסטרלים בוטחים בהנהגת ארצות הברית, 21% הביעו את מורת רוחם ו-24% חושבים שלא ניתן לסמוך עליה. בסקר שנערך לאחרונה ב-2016 בידי מרכז המחקר פיו, 60% מהאוסטרלים בוטחים בנהגת ארצות הברית.
בשנת 2017, סקר גדול שנערך באוסטרליה על ידי מכון לואי ליחסים בינלאומיים הראה כי 77% מהאוסטרלים סברו כי הברית הצבאית והפוליטית עם ארצות הברית חשובה לביטחון אוסטרליה. עם זאת, הסקר הראה כי 60% מהאוסטרלים פיתחו השקפה שלילית על ארצות הברית כתוצאה מבחירתו של דונלד טראמפ לנשיאות ארצות הברית. הסקר גם הראה גם ארצות הברית כבר איננה נחשבת ה"ידידה הטובה ביותר של אוסטרליה", תואר שנלקח לטובת ניו זילנד.
סקר שנערך ב-2017 על ידי מכון המרכז פיאו הראה כי רק 29% מהאוסטרלים סומכים על הנשיא הנוכחי דונלד טראמפ, לעומת 87% שהביעו אמון בנשיא ארצות הברית לשעבר, ברק אובמה. הסקר גם הראה ש-70% מהאוסטרלים אינם בוטחים בדונלד טראמפ.
ראו גם

יחסי החוץ של ארצות הברית
יחסי החוץ של אוסטרליה
אוסטרליה במלחמת העולם השנייה
אנזא"ק
טרנזיסטור MOSFET

מבנה טרנזיסטור MOSFET. בעת העברת מתח חשמלי במגע (Gate), הטרנזיסטור יאפשר זרימת אלקטרונים מהמקור (Source) לשפך (Drain)
טרנזיסטור MOSFET (ראשי תיבות של Metal Oxide Semiconductor Field Effect Transistor), או טרנזיסטור תוצא שדה, הוא סוג של טרנזיסטור בו שדה חשמלי משפיע על התכונות של מוליך למחצה (לרוב סיליקון) ובכך מאפשר שליטה על הזרם החשמלי הזורם דרכו. זהו הטרנזיסטור הנפוץ ביותר כיום, והוא משמש בעיקר במעגלים לוגיים ספרתיים.
ה-MOSFET הוא אבן בניין של האלקטרוניקה המודרנית, ואחד המכשירים המיוצרים ביותר בהיסטוריה. הטרנזיסטור עבר תהליכי הקטנה וייצור המוני עבור מגוון רחב של שימושים, תוך ביצוע מהפכה בתעשיית האלקטרוניקה ובכלכלה העולמית, ומהווה חלק חשוב במהפכה הדיגיטלית ובעידן המידע; תהליך ההקטנה של מכשירי MOSFET עם השנים האיץ את הגדילה המעריכית של טכנולוגיית המוליכים למחצה מאז שנות ה-60, ואפשר ייצור של מעגלים משולבים בצפיפות גבוהה, כגון מיקרו-מעבדים.
ליבו של טרנזיסטור MOSFET הוא קבל MOS, אשר באמצעותו מושרה השדה החשמלי על המוליך למחצה ובכך פותח או סוגר את המתג.
היסטוריה

התאוריה של טרנזיטורי MOS פותחה על ידי ויליאם שוקלי בשנות ה-30 של המאה ה-20, כתחליף לשפופרת הריק והטריודה, אולם טכנולוגיית המוליכים למחצה לא הייתה מפותחת אז, והיה קושי מעשי לשלוט בתכונות החומרים, בעקבות זיהומים קטנים ששיבשו את אופן הפעולה של החומר.
טרנזיסטור ה-MOSFET הומצא על ידי המהנדסים מוחמד מ. אטאללה ודאון קאהנג במעבדות בל בשנת 1959, והוצג לראשונה ב-1960.
אופן הפעולה

הטרנזיסטור בנוי משני סוגים של חומרים מוליכים למחצה (לרוב סיליקון) שעברו אילוח: חומר מסוג N‏ (negative) וחומר מסוג P‏ (positive). מוליך למחצה שרוב נושאי המטען החופשיים בו הם אלקטרונים, נקרא חומר מסוג N, ומוליך למחצה שרוב נושאי המטען החופשיים בו הם חורים (כלומר מצב שבו יש חוסר באלקטרונים), נקרא חומר מסוג P.
שמו של הטרנזיסטור, Metal Oxide Semiconductor Field Effect Transistor (בתרגום חופשי: טרנזיסטור אפקט-שדה מתכתי-תחמוצתי-מוליך למחצה), נגזר מאופן פעולתו: שדה חשמלי פועל על תעלה, העשויה מוליך למחצה, המחברת בין שני ההדקים. השדה החשמלי מביא למצב של היפוך של סוג נושאי המטען שבתעלה, מה שמאפשר לזרם לזרום דרכה.
מרכז הטרנזיסטור עשוי מבסיס של חומר מוליך למחצה בעל אילוח (סימום) מסוים הנקרא מצע (Substrate). על המצע מושתלים בשני אזורים חומר מוליך למחצה בעל אילוח הפוך לאילוח המצע והם נקראים המקור (Source) והשפך (Drain). אם המצע עשוי מוליך למחצה מסוג P, אז המקור והשפך יהיו מסוג N (ראו איור), ולהפך.
מעל התעלה נמצא השער (Gate), מגע מתכתי המבודד מהמוליך למחצה על ידי שכבה דקה של חומר מבודד הנקרא מבודד השער או תחמוצת השער. בטרנזיסטורים המבוססים על סיליקון, מהווה תחמוצת סיליקון מבודד טוב. עם זאת, החל משנת 2007, בדורות המתקדמים של מעבדים, תחמוצת הסיליקון הוחלפה בחומרים דיאלקטריים בעלי מקדם גבוה, המבוססים בעיקר על תחמוצות הפניום.
כאשר המצע עשוי מחומר מוליך למחצה מסוג P, יהיו בו חורים רבים ומעט אלקטרונים חופשיים. לעומת זאת, במקור ובשפך, העשויים מחומר מסוג N, המצב הוא הפוך – נושאי מטען הרוב הם אלקטרונים.
בצורה זו הטרנזיסטור מתפקד כמתג:
ללא הפעלת שדה חשמלי נוצרים צומתי PN בין התעלה למקור ובין התעלה לשפך. צומתי PN מהווים דיודה המונעת מעבר זרם חשמלי מכיוון אזור ה-N אל אזור ה-P. במצב כזה קיים נתק חשמלי בין המקור לבין השפך, והטרנזיסטור, או המתג, נמצא במצב סגור.
כאשר מופעל מתח חיובי על השער, נוצר שדה חשמלי המושך אלקטרונים (נושאי מטען המיעוט בתעלה, מסוג P) מהמצע לעבר השער. באופן זה, אזור דקיק בתעלה בסמוך למבודד השער עובר היפוך (אינוורסיה) והופך למוליך למחצה מסוג N. במצב כזה המגעים בין התעלה למקור ולשפך מפסיקים לתפקד בתור דיודה ואין מחסום לזרם בין המקור לשפך – הטרנזיסטור נמצא במצב פתוח. במצב זה הפרש מתחים בין המקור לבין השפך יביא לזרימת זרם בטרנזיסטור.
טרנזיסטור MOS בעל מצע מסוג P נקרא nMOS (משום שההולכה בו היא הולכה של אלקטרונים, שמטענם שלילי), ואילו טרנזיסטור בעל מצע מסוג N נקרא pMOS (שבו ההולכה היא של חורים, שמטענם חיובי). בתמונה למעלה מתואר טרנזיסטור nMOS. התנגדות התעלה של טרנזיסטור nMOS נמוכה יותר מזו של pMOS משום שניידות האלקטרונים גבוהה מניידות החורים.
אופן הפעולה > סוגים

טרנזיסטורי MOSFET (nMOS ו־pMOS) מתחלקים לשני סוגים:‏ סוג שיפור (enhancement mode) וסוג דלדול (depletion mode). בסוג השיפור, המצע מאולח כך שאינו מוליך ללא מתח בשער. בסוג הדלדול, המצע מאולח כך שיוליך ללא מתח כמעט במצב רוויה (ראו מטה). רוב טרנזיסטורי ה-MOSFET הם מסוג השיפור, אך קיימים גם טרנזיסטורי nMOS מסוג דלדול.
חשיבות אורך התעלה

הטרנזיסטור מתפקד כמתג חשמלי – הפעלת מתח על אחד ההדקים יוצרת שדה חשמלי שמאפשר זרימת זרם דרך שני ההדקים האחרים. ככל שאורך התעלה בה האלקטרונים נעים יהיה קטן יותר, כך תקטן התנגדות הטרנזיסטור ומהירות המיתוג שלו תגדל. מסיבה זו ומסיבות נוספות אורך התעלה הוא אחד הפרמטרים החשובים ביותר בטכנולוגיה. עם השנים, הטכנולוגיה השתכללה ואִפשרה ייצור טרנזיסטורים בעלי תעלה קצרה יותר ויתר. בעבר אורך התעלה היה נמדד במיקרונים וכיום בננומטרים, והוא משמש לעיתים קרובות לציון הרמה הטכנולוגית של המעגל משולב. עם זאת, בעשור האחרון, מספר הננומטרים אותו מציינים מהווה יותר שם של הרמה (node) הטכנולוגית מאשר את אורך התעלה בפועל, ולרוב קיימים הבדלים של עשרות אחוזים ביניהם. התחזית לגבי ההקטנה ההדרגתית של אורכי התעלה עם השנים זכתה לשם הפופולרי חוק מור.
מצבי פעולה

באלקטרוניקה אנלוגית, מחלקים את התנהגותו של טרנזיסטור MOS ל-3 מצבי פעולה עיקריים, התלויים במתחים המופעלים על הדקיו, כאשר  V_{GS} הוא המתח בין השער (G) למקור (S),  V_{DS} הוא המתח בין השפך (D) למקור, ו- V_{t} הוא מתח הסף, כך שאם  V_{GS}<V_{t} אז הזרם בין השפך למקור זניח, כלומר המתג סגור. התיאור הבא הוא מודל מקורב של התנהגות טרנזיסטור MOSFET בשלושת מצבי הפעולה. מודל זה שימושי לצורך ניתוח והבנה של התנהגות מעגל חשמלי, אך בכלי הדמיה מודרניים נעשה שימוש במודלים מורכבים ומדויקים בהרבה.
הניתוח להלן מתאים ל־nMOS מסוג שיפור (enhancement mode). עבור pMOS מסוג שיפור צריך להפוך את סימני האי־שוויונים ולהחליף את  \mu _{n} (ניידות אלקטרונים) ב־ \mu _{p} (ניידות חורים).
מצבי פעולה > קטעון (תת-הולכה)

כאשר  V_{GS}<V_{t}, אין כמעט תעלה של שכבת היפוך (שכבת אינוורסיה), ולכן הזרם מהמקור לשפך זניח. במצב זה, הטרנזיסטור מעביר זרם חלש (זרמי זליגה) על ידי פעפוע כתלות במתחים  V_{GS} ו־ V_{DS}. הקשר בין המתח לזרם במצב זה הוא מעריכי, ומתקבל על ידי:
כאשר  W הוא רוחב התעלה,  L הוא אורך התעלה,  T היא הטמפרטורה ו־ I_{D0},n,k,q הם קבועים התלויים בתהליכי הייצור של הטרנזיסטור, בין השאר.
מצבי פעולה > ליניארי (אוהמי)

כאשר  V_{GS}>V_{t} אך  V_{DS}<V_{GS}-V_{t}, נוצרת שכבת היפוך והטרנזיסטור מעביר זרם (על ידי סחיפה שנוצרת מן השדה החשמלי) כתלות במתח  V_{DS} אך גם במידת ההיפוך שתלוי במתח  V_{GS}. ככל שמתח השער עולה, יותר נושאי מטען מוזרקים מהמקור אל התעלה, שכבת ההיפוך גדלה, וזורם זרם חזק יותר בין המקור לשפך. במצב פעולה זה הטרנזיסטור מתנהג בקירוב כנגד, ולכן נקרא המצב "אוהמי". התנגדותו של הנגד קטנה ככל ש־ V_{GS} גדל. הקשר בין המתח לזרם במצב זה מתקבל על ידי:
סף המעבר בין מצב ליניארי למצב רוויה מתרחש כאשר  V_{GD}=V_{t}. במצב זה מתח המקור-שפך הוא  V_{DS_{\text{sat}}}=V_{GS}-V_{t}.
מצבי פעולה > רוויה

כאשר  V_{DS}>V_{DS_{\text{sat}}}, הטרנזיסטור מפסיק להתנהג כנגד; מהירות תנועת נושאי המטען בטרנזיסטור הגיעה לרוויה, תלות הזרם ב־ V_{DS} נחלשת משמעותית והזרם תלוי בעיקר ב־ V_{GS}. במצב זה, ההתקן משמש בקירוב כמקור זרם מבוקר מתח, והקשר בין הזרם  I_{D} למתח  V_{GS} הוא ריבועי:
ניתן לנסח את התנאי למצב רוויה גם כ־ V_{GD}<V_{t} או כ־ V_{G}-V_{t}<V_{D}. שני התנאים שקולים לחלוטין ל־ V_{DS}>V_{DS_{\text{sat}}}.
סימול

| 0 | 1 | 2 | 3 | 4 | 5 |
| --- | --- | --- | --- | --- | --- |
pMOS: 
nMOS: 
|  | JFET (אנ') | MOSFET (שיפור) | MOSFET (שיפור) | MOSFET (שיפור) | MOSFET (דלדול) |
לקריאה נוספת

A.S. Sedra, K.C. Smith, Microelectronic Circuits, New York: Oxford, 2004
מבנה טרנזיסטור MOSFET מסוג nMOS
מצבי הפעולה של טרנזיסטור MOSFET
יחסי אורוגוואי–גואטמלה

| יחסי אורוגוואי–גואטמלה |
| --- | --- |
אורוגוואי: גואטמלה


אורוגוואי: גואטמלה
שטח (בקילומטר רבוע)
176,215: 108,889
אוכלוסייה
3,386,108: 18,476,916
תמ"ג (במיליוני דולרים)
77,241: 102,050
תמ"ג לנפש (בדולרים)
22,811: 5,523
משטר
רפובליקה: דמוקרטיה נשיאותית

יחסי אורוגוואי–גואטמלה הם היחסים הדיפלומטיים בין גואטמלה ואורוגוואי. שתי המדינות חברות בקהילה של אמריקה הלטינית והמדינות הקריביות, G77, ארגון מדינות אמריקה, ארגון המדינות האיברו-אמריקניות והאו"ם.